Maar soos daar geskrywe staan: “Wat die oog nie gesien en die oor nie gehoor het nie,” en wat in die hart van ‘n mens nie opgekom het nie, dit het God gereed gemaak vir dié wat Hom liefhet. (1 Korintiërs 2:9)
Vir solank as wat die mens bestaan, het die soeke na wysheid hulle filosofie en wetenskap oorheers. Natuurlik sal die lewe beter wees as ons wys is en op die regte manier ons probleme oplos. Wysheid is die seker wete dat ons die regte ding op die regte tyd en die regte manier doen. Soveel van die pragtige poësie van die Bybel is wysheidsliteratuur.
‘n Onberispelike lewe, soos wat die Afrikaanse Bybel sê, is ‘n lewe in onderwerping aan die voorskrifte van die Woord. God lei ons self in die weg wat ons behoud is en beskerming bring. Hy leer ons sy wil en hou sy oog op ons.
Dit gaan goed met die mens vir wie die Here die oortreding nie toereken nie en in wie se gees daar geen valsheid is nie.